stanford-oval/wikipedia huggingface dataset:
อาร์เซซิลาอุสที่ 1

| อาร์เซซิลาอุสที่ 1 |
| --- | --- |

กษัตริย์แห่งซิเรเน
ครองราชย์: 600-583 ปีก่อนคริสตกาล
ก่อนหน้า: บัตทุสที่ 1
ถัดไป: บัตทุสที่ 2

สวรรคต: 583 ปีก่อนคริสตกาล ซิเรเน
พระราชบุตร: บัตทุสที่ 2 คริโตลา
ราชวงศ์: ราชวงศ์บัตเทียด
พระราชบิดา: บัตทุสที่ 1
ศาสนา: ศาสนากรีกโบราณ
อาร์เซซิลาอุสที่ 1 แห่งซิเรเน (กรีก: Ἀρκεσίλαος;อักษรโรมัน: Arcesilaus I of Cyrene; เจริญรุ่งเรืองเมื่อปลายคริสต์ศตวรรษที่ 7 และต้นคริสต์ศตวรรษที่ 6 ก่อนคริสตศักราช) เป็นกษัตริย์กรีกพระองค์ที่สองแห่งซิเรเนและกษัตริย์องค์ที่สองของราชวงศ์บัตเทียด
องค์การความร่วมมืออิสลาม

| องค์การความร่วมมืออิสลาม منظمة التعاون الإسلامي Organisation de la coopération islamique Organisation of Islamic Cooperation |
| --- | --- |
   ธง
คำขวัญ: "To safeguard the interests and ensure the progress and well-being of Muslims"
  รัฐสมาชิก  รัฐสังเกตการณ์  รัฐที่ถูกระงับ
ศูนย์อำนวยการ:  ญิดดะฮ์ ประเทศซาอุดิอาระเบีย
ภาษาทางการ: ภาษาอาหรับ ภาษาอังกฤษ ภาษาฝรั่งเศส
ประเภท: ศาสนา
สมาชิก: 57 ประเทศ
ผู้นำ

• เลขาธิการ : ฮุซัยน์ อิบรอฮีม ฏอฮา
 
ก่อตั้ง

• ลงนามในกฎบัตร : 25 กันยายน พ.ศ. 2512
 
ประชากร
• 2018 ประมาณ: 1.8 พันล้าน
จีดีพี (อำนาจซื้อ) : 2019 (ประมาณ)
• รวม: 27.949 ล้านล้านดอลลาร์สหรัฐ
• ต่อหัว: 19,451 ดอลลาร์สหรัฐ
จีดีพี (ราคาตลาด) : 2019 (ประมาณ)
• รวม: 9.904 ล้านล้านดอลลาร์สหรัฐ
• ต่อหัว: 9,361 ดอลลาร์สหรัฐ
เอชดีไอ (2018):  0.672 ปานกลาง · 122
เว็บไซต์ www.oic-oci.org
"โอไอซี , OIC" เปลี่ยนทางมาที่นี่  สำหรับโอไอซี ที่เป็นรายการโทรทัศน์ ดูที่ โอไอซี (รายการโทรทัศน์)
องค์การความร่วมมืออิสลาม (อังกฤษ: Organisation of the Islamic Cooperation, OIC; อาหรับ: منظمة التعاون الإسلامي, อักษรโรมัน: Munaẓẓama at-Taʿāwun al-ʾIslāmiyy; ฝรั่งเศส: Organisation de la coopération islamique, OCI) อดีตมีชื่อว่า องค์การการประชุมอิสลาม (Organisation of the Islamic Conference) เป็นองค์การระหว่างประเทศที่จัดตั้งใน ค.ศ. 1969 ประกอบด้วย 57 รัฐสมาชิก แบ่งเป็นประเทศที่มีมุสลิมเป็นส่วนใหญ่ 48 ประเทศ องค์การนี้ระบุว่าตนเป็น "เสียงส่วนรวมของโลกมุสลิม" และทำงานเพื่อ "ปกป้องและป้องกันผลประโยชน์ของโลกมุสลิมด้วยการสนับสนุนสันติภาพสากลและความปรองดอง"
ทาง OIC มีคณะผู้แทนถาวรในสหประชาชาตืและสหภาพยุโรป ภาษาทางการของ OIC คือภาษาอาหรับ, อังกฤษ และฝรั่งเศส รัฐสมาชิกทั้งหมดมีประชากรรวมมากกว่า 1.8 พันล้านคนใน ค.ศ. 2015 ซึ่งมีจำนวนต่ำกว่าหนึ่งส่วนสี่ของประชากรโลก
โอไอซีมีบทบาทในประเทศไทยในกรณีพื้นที่ 3 จังหวัดชายแดนภาคใต้ ภายหลังการเกิดเหตุการณ์ความไม่สงบในพื้นที่ โดยส่งตัวแทนมาสังเกตการณ์เก็บข้อมูลในพื้นที่
ประวัติ

ณ วันที่ 21 สิงหาคม ค.ศ. 1969 เกิดเหตุเพลิงไหม้ที่มัสยิดอัลอักศอในเยรูซาเลม อะมีน อัลฮุซัยนี อดีตมุฟตีแห่งเยรูซาเลม เรียกการลอบวางเพลิงนี้เป็น "อาชญากรรมของชาวยิว" และเรียกร้องให้ประมุขแห่งรัฐมุสลิมทั้งหมดจัดประชุมสุดยอด ไฟไหม้ที่ "ทำลายหลังคาไม้เก่าบางส่วนและมินบัรอายุ 800 ปี" ทางอิสราเอลกล่าวหาว่าเป็นอาการป่วยทางจิตของผู้กระทำความผิดที่เป็นนักมูลฐานนิยมคริสเตียนชาวออสเตรเลียนามว่าเดนิส ไมเคิล โรฮาน และทางการประชุมอิสลามระบุเป็นความผิดของขบวนการกับลัทธิไซออนิสต์เป็นการทั่วไป
ในวันที่ 25 กันยายน ค.ศ. 1969 การประชุมอิสลาม ซึ่งเป็นการประชุมสุดยอดของตัวแทนจาก 24 ประเทศที่มีประชากรส่วนใหญ่เป็นมุสลิม (ตัวแทนส่วนใหญ่เป็นประมุขแห่งรัฐ) จัดขึ้นที่ราบัต ประเทศโมร็อกโก โดยมีมติออกมาว่า
รัฐบาลมุสลิมจะปรึกษากันเพื่อส่งเสริมความร่วมมืออย่างใกล้ชิดและให้ความช่วยเหลือซึ่งกันและกันทั้งในด้านเศรษฐกิจ วิทยาศาสตร์ วัฒนธรรม และจิตวิญญาณ โดยได้รับแรงบันดาลใจจากคำสอนอันเป็นอมตะของศาสนาอิสลาม
6 เดือนต่อมาในเดือนมีนาคม ค.ศ. 1970 จึงได้มีการจัดการประชุมรัฐมนตรีต่างประเทศอิสลามครั้งแรกที่ญิดดะฮ์ ประเทศซาอุดีอาระเบีย
ต่อมาใน ค.ศ. 1972 จึงมีการจัดตั้งองค์การการประชุมอิสลาม (OIC, ภายหลังเป็นองค์การความร่วมมืออิสลาม) ขึ้น
รัฐสมาชิก

บทความหลัก: รัฐสมาชิกองค์การความร่วมมืออิสลาม
องค์การความร่วมมืออิสลามมีสมาชิก 57 ประเทศ ในจำนวนนี้มี 56 ที่เป็นรัฐสมาชิกสหประชาชาติ (ยกเว้นปาเลสไตน์) บอสเนียและเฮอร์เซโกวีนา, สาธารณรัฐแอฟริกากลาง, ไทย, รัสเซีย และนอร์เทิร์นไซปรัส (ภายใต้ชื่อ "รัฐไซปรัสของตุรกี") เป็นรัฐสังเกตการณ์ และกลุ่มกับองค์การอื่น ๆ ก็สามารถเป็นผู้สังเกตการณ์ได้
รัฐสมาชิก > แอฟริกา

แอลจีเรีย
เบนิน
บูร์กินาฟาโซ
แคเมอรูน
ชาด
คอโมโรส
จิบูตี
อียิปต์
กาบอง
แกมเบีย
กินี
กินี-บิสเซา
โกตดิวัวร์
ลิเบีย
มาลี
มอริเตเนีย
โมร็อกโก
โมซัมบิก
ไนเจอร์
ไนจีเรีย
เซเนกัล
เซียร์ราลีโอน
โซมาเลีย
ซูดาน
โตโก
ตูนิเซีย
ยูกันดา
รัฐสมาชิก > เอเชีย

อัฟกานิสถาน
อาเซอร์ไบจาน
บาห์เรน
บังกลาเทศ
บรูไน
อินโดนีเซีย
อิหร่าน
อิรัก
จอร์แดน
คาซัคสถาน
คูเวต
คีร์กีซสถาน
เลบานอน
มาเลเซีย
มัลดีฟส์
โอมาน
ปากีสถาน
ปาเลสไตน์
กาตาร์
ซาอุดีอาระเบีย
ซีเรีย (ถูกระงับ)
ทาจิกิสถาน
ตุรกี
เติร์กเมนิสถาน
สหรัฐอาหรับเอมิเรตส์
อุซเบกิสถาน
เยเมน
รัฐสมาชิก > ยุโรป

แอลเบเนีย
รัฐสมาชิก > อเมริกา

กายอานา
ซูรินาม
ดูเพิ่ม

พันธมิตรกองทหารอิสลามต่อต้านการก่อการร้าย
อ่านเพิ่ม

Al-Huda, Qamar. "Organisation of the Islamic Conference". Encyclopedia of Islam and the Muslim World. Edited by Martin, Richard C. Macmillan Reference, 2004. Vol. 1. p. 394, 20 April 2008.
Ankerl, Guy. Coexisting Contemporary Civilisations: Arabo-Muslim, Bharati, Chinese, and Western. Geneva, INUPress, 2000, ISBN 2-88155-004-5.
รู้จักองค์การการประชุมอิสลาม (โอไอซี) prachatai.com
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Organisation of Islamic Cooperation
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  เยอรมนี  อิสราเอล  สหรัฐ  เช็กเกีย  กรีซ 
อื่น ๆ:  İslâm Ansiklopedisi 
| ด ค กองค์การความร่วมมืออิสลาม (โอไอซี) |
| --- | --- |
รัฐสมาชิก:  อัฟกานิสถาน  แอลเบเนีย  แอลจีเรีย  อาเซอร์ไบจาน  บาห์เรน  บังกลาเทศ  เบนิน  บูร์กินาฟาโซ  บรูไน  แคเมอรูน  ชาด  คอโมโรส  จิบูตี  อียิปต์  กาบอง  แกมเบีย  กินี  กินี-บิสเซา  กายอานา  อินโดนีเซีย  อิหร่าน  อิรัก  โกตดิวัวร์  จอร์แดน  คูเวต  คาซัคสถาน  คีร์กีซสถาน  เลบานอน  ลิเบีย  มัลดีฟส์  มาเลเซีย  มาลี  มอริเตเนีย  โมร็อกโก  โมซัมบิก  ไนเจอร์  ไนจีเรีย  โอมาน  ปากีสถาน  ปาเลสไตน์  กาตาร์  ซาอุดีอาระเบีย  เซเนกัล  เซียร์ราลีโอน  โซมาเลีย  ซูดาน  ซูรินาม  ทาจิกิสถาน  ตุรกี  ตูนิเซีย  โตโก  เติร์กเมนิสถาน  ยูกันดา  อุซเบกิสถาน  สหรัฐอาหรับเอมิเรตส์  เยเมน 
รัฐที่ถูกระงับ:  ซีเรีย 
รัฐสังเกตการณ์:  บอสเนียและเฮอร์เซโกวีนา  สาธารณรัฐแอฟริกากลาง  นอร์เทิร์นไซปรัส  รัสเซีย  ไทย 
แผนภาพอ็อยเลอร์ที่คลิ๊กได้แสดงความสัมพันธ์ระหว่างองค์การข้ามชาติหลายแห่งในองค์การความร่วมมืออิสลาม (ในปัจจุบันซีเรียถูกระงับจากทุกองค์การที่อยู่ในแผนภาพเนื่องจากการละเมิดสิทธิมนุษยชนในสงครามกลางเมืองซีเรียที่ยังดำเนินอยู่)v • d •
อาร์แดน

ที่ตั้งของป่าอาร์แดน
ระวังสับสนกับ จังหวัดอาร์แดน
อาร์แดน (ฝรั่งเศส: Ardennes) บ้างเรียก ป่าอาร์แดน เป็นภูมิภาคขนาดใหญ่ที่เต็มไปด้วยป่าและพื้นที่ต่างระดับ ตั้งอยู่ทางใต้ของประเทศเบลเยียม ทางตะวันออกเฉียงเหนือของประเทศฝรั่งเศส และทางตะวันตกของประเทศลักเซมเบิร์ก พื้นที่นี้กำเนิดขึ้นในยุคดีโวเนียนเมื่อประมาณ 383 ล้านปีก่อน หุบเขาในพื้นที่นี้มีความสูงตั้งแต่ 350–400 เมตรเหนือระดับน้ำทะเล ทรัพยากรป่าไม้และแม่น้ำในอาร์แดนได้ก่อกำเนิดอุตสาหกรรมถ่านไม้ที่สำคัญในคริสต์ศตวรรษที่ 18 และ 19 จนพื้นที่บริเวณนี้ถูกเรียกว่าเขตอุตสาหกรรมอันยิ่งใหญ่แห่งที่สองถัดจากประเทศอังกฤษ
บรรดาแม่ทัพฝ่ายสัมพันธมิตรในสงครามโลกครั้งที่สองต่างเชื่อว่าป่าอาร์แดนเป็นปราการธรรมชาติอันเกรียงไกรที่จะหยุดยั้งการเคลื่อนทัพของยานยนต์เยอรมัน จึงไม่ได้วางกำลังทหารป้องกันป่าอาร์แดนเท่าที่ควร กองทัพเยอรมันจึงรุกผ่านป่าอาร์แดนเข้าสู่เบลเยียมและฝรั่งเศสตอนเหนือโดยไม่ยากเย็น
ภูมิภาคนี้ได้ชื่อมาจากป่าโบราณอันกว้างใหญ่ที่เรียกว่า Arduenna Silva ในสมัยโรมัน Arduenna อาจมีที่มาจากคำร่วมเชื้อสายคำหนึ่งในภาษากอลของคำว่า ardu- ในภาษากลุ่มบริตันอย่างเช่น ardd ("สูง") ในภาษาเวลส์ และ arduus ("สูง", "ชัน") ในภาษาละติน ส่วนท้ายของคำ Arduenna มีความแน่ชัดน้อยกว่า แต่อาจเกี่ยวข้องกับหน่วย *windo- ในภาษากลุ่มเคลต์อย่างเช่น wyn/wen ("งาม", "ศักดิ์สิทธิ์") ในภาษาเวลส์ ทั้งหมดนี้บ่งชี้ความหมายดั้งเดิมอย่างคร่าว ๆ ได้ว่า "ป่าแห่งที่สูงที่งดงาม/ศักดิ์สิทธิ์"
อามาดู ดียาโล (นักฟุตบอลเกิด พ.ศ. 2546)

| ข้อมูลส่วนตัว |
| --- | --- | --- | --- |
วันเกิด:   (2003-02-15) 15 กุมภาพันธ์ ค.ศ. 2003 (21 ปี)
สถานที่เกิด:  แคนนิงทาวน์ อังกฤษ
ส่วนสูง:  1.73 เมตร (5 ฟุต 8 นิ้ว)
ตำแหน่ง:  ปีก
ข้อมูลสโมสร
สโมสรปัจจุบัน:  ฌีรงแด็งเดอบอร์โด
หมายเลข:  49
สโมสรเยาวชน
2013-2022:  เวสต์แฮมยูไนเต็ด
2022–2024:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2023–2024 |  นิวคาสเซิลยูไนเต็ด |  1 |  (0) |
| 2024– |  ฌีรงแด็งเดอบอร์โด |   |   |
ทีมชาติ‡
| 2017 |  อังกฤษ รุ่นอายุไม่เกิน 15 ปี |  2 |  (0) |
| 2018–2019 |  อังกฤษ รุ่นอายุไม่เกิน 16 ปี |  10 |  (2) |
| 2019–2020 |  อังกฤษ รุ่นอายุไม่เกิน 17 ปี |  7 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:47, 25 พฤศจิกายน 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17:23 1 พฤ 2023 (UTC)
อามาดู ดียาโล (ฝรั่งเศส: Amadou Diallo; เกิด 15 กุมภาพันธ์ 2003) เป็นนักฟุตบอลอาชีพชาวอังกฤษเชื้อสายกินี ปัจจุบันเล่นในตำแหน่งปีกให้กับฌีรงแด็งเดอบอร์โด เขาเป็นตัวแทนทีมชาติอังกฤษตั้งแต่รุ่นอายุไม่เกิน 15 ปีถึงรุ่นอายุไม่เกิน 17 ปี
อาชีพ > เวสต์แฮมยูไนเต็ด

ดียาโลเข้าร่วมทีมเยาวชนของเวสต์แฮมยูไนเต็ด เมื่อเขาอายุ 10 ขวบ และเขาได้เซ็นสัญญาอาชีพฉบับแรกกับสโมสรในปี 2020 อย่างไรก็ตามเขาแยกทางกับสโมสรในปี 2022 เนื่องจากเขาไม่เคยได้รับโอกาสลงเล่นให้ทีมชุดใหญ่เลย
อาชีพ > นิวคาสเซิลยูไนเต็ด

ในเดือนตุลาคม 2022 ดียาโลเข้าร่วมทีมเยาวชนของนิวคาสเซิลยูไนเต็ด เขามีชื่อในทีมชุดใหญ่เป็นครั้งแรกเมื่อเขามีชื่อเป็นตัวสำรองที่ไม่ได้ใช้ในเกมเยือนชนะแมนเชสเตอร์ยูไนเต็ด 3–0 ในคาราบาวคัพรอบที่ 4 เมื่อวันที่ 1 พฤศจิกายน 2023 ในวันที่ 25 พฤศจิกายน 2023 ดียาโลประเดิมสนามในลีกให้กับนิวคาสเซิลโดยเป็นตัวสำรองในนาทีที่ 90+3 แทนที่ลูอิส ไมลีย์ ในเกมที่ชนะเชลซี 4–1 ในบ้าน
อารามรัวโยมง

| อารามรัวโยมง Abbaye de Royaumont |
| --- | --- |


48°8′51″N 2°22′55″E﻿ / ﻿48.14750°N 2.38194°E﻿ / 48.14750; 2.38194
ประเทศ:  ฝรั่งเศส
นิกาย: โรมันคาทอลิก
เว็บไซต์: แอบบีรัวโยมง
สถานะ: แอบบีย์
รูปแบบสถาปัตย์: กอทิก
ปีสร้าง: ค.ศ. 1228 – ค.ศ. 1235
 อนุสรณ์สถานทางประวัติศาสตร์ (ค.ศ. 1927)
อารามรัวโยมง (ฝรั่งเศส: Abbaye de Royaumont, อังกฤษ: Royaumont Abbey) เป็นแอบบีย์ของคณะซิสเตอร์เชียน ตั้งอยู่ไม่ไกลจากเมืองอาเนียร์ซูว์รวซ (Asnières-sur-Oise) ในจังหวัดวาล-ดวซ แคว้นอีล-เดอ-ฟร็องส์ ประเทศฝรั่งเศส ราว 30 กิโลเมตรเหนือกรุงปารีส
อารามรัวโยมงสร้างระหว่างปี ค.ศ. 1228 ถึงปี ค.ศ. 1235 โดยการสนับสนุนของพระเจ้าหลุยส์ที่ 9 แห่งฝรั่งเศส เป็นที่ฝังพระศพของพระราชวงศ์ฝรั่งเศสหลายพระองค์ เช่น พระราชโอรสธิดาสามพระองค์ และพระราชนัดดาสองพระองค์ของพระเจ้าหลุยส์เอง
อารามรัวโยมงถูกยุบเลิกในปี ค.ศ. 1791 ระหว่างการปฏิวัติฝรั่งเศส หินจากอารามถูกขนไปใช้สร้างโรงงานแต่ห้องเก็บเครื่องพิธี ระเบียงฉันนบถ และหอฉันไม่ได้รับความเสียหาย
เมื่อต้นคริสต์ศตวรรษที่ 20 ตระกูล Goüin ทำการซื้อแอบบี และในปี ค.ศ. 1964 ก็ได้ก่อตั้งมูลนิธิรัวโยมงซึ่งเป็นมูลนิธิทางวัฒนธรรมส่วนบุคคลแรกของฝรั่งเศส ในปัจจุบันอารามเป็นจุดสนใจสำคัญของนักท่องเที่ยวและใช้เป็นศูนย์วัฒนธรรม
ระหว่างเดือนมกราคม ค.ศ. 1915 จนถึงเดือนมีนาคม ค.ศ. 1919 อารามใช้เป็นโรงพยาบาลทหารโดยโรงพยาบาลสตรีสกอตภาพใต้การดำเนินงานของสภากาชาดฝรั่งเศส หลังสงคราม มิสฟรานซ์ ไอเวนส์ หัวหน้าหน่วยแพทย์ก็ได้รับเครื่องอิสริยาภรณ์เลฌียงดอเนอร์
ดูเพิ่ม

คริสต์ศาสนสถาน
ส่วนประกอบของคริสต์ศาสนสถาน
คริสต์ศาสนสถาน (ผังแสดงส่วนประกอบต่างๆ ของคริสต์ศาสนสถาน)
สถาปัตยกรรมกอทิก
สถาปัตยกรรมโรมาเนสก์
สถาปัตยกรรมบาโรก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อารามรัวโยมง
พจนานุกรมศัพท์สถาปัตยกรรมคริสต์ศาสนา
อารามรัวโยมง ที่ฐานข้อมูลโครงสร้าง (Structurae)
Official site of the Royaumont Foundation
Photos of the abbey
Romanes.com: abbey pictures
Photos of the abbey (wanadoo.fr)
More photos (flickr.com)
Abbaye de Royaumont เก็บถาวร 2007-09-30 ที่ เวย์แบ็กแมชชีน
อังแดร ซิลวา (นักฟุตบอล)

อังแดร มีแกล วาเล็งตึ ดา ซิลวา (โปรตุเกส: André Miguel Valente da Silva; เกิด 6 พฤศจิกายน ค.ศ. 1995) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองหน้าให้กับแอร์เบ ไลพ์ซิช และทีมชาติโปรตุเกส
เขาถูกเลื่อนขึ้นมาจากชุดเยาวชนของโปร์ตู และได้ลงเล่นให้กับชุดสำรอง ก่อนที่จะได้ลงเล่นให้กับชุดใหญ่ในปี ค.ศ. 2015 เขาลงเล่นให้กับโปร์ตู 50 นัด ทำได้ 24 ประตู ก่อนที่จะย้ายไปมิลานในปี ค.ศ. 2017
ซิลวาลงเล่นให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 19 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2014 เขาลงเล่นให้ทีมชาติชุดใหญ่ในอีกสองปีถัดมา และได้เข้าร่วมแข่งขันฟีฟ่าคอนเฟเดอเรชันส์คัพ 2017 ซึ่งทีมของเขาจบอันดับที่ 3
ประตูในนามทีมชาติ

| # | วันที่ | สนาม | คู่แข่ง | สกอร์ | ผล | การแข่งขัน |
| --- | --- | --- | --- | --- | --- | --- |
| 1 | 7 ตุลาคม ค.ศ. 2016 | สนามกีฬาเทศบาล, อาไวรู, โปรตุเกส |  อันดอร์รา | 6–0 | 6–0 | ฟุตบอลโลก 2018 รอบคัดเลือก |
| 2 | 10 ตุลาคม ค.ศ. 2016 | Tórsvøllur, ทอร์เชาน์, หมู่เกาะแฟโร |  หมู่เกาะแฟโร | 1–0 | 6–0 | ฟุตบอลโลก 2018 รอบคัดเลือก |
| 3 | 10 ตุลาคม ค.ศ. 2016 | Tórsvøllur, ทอร์เชาน์, หมู่เกาะแฟโร |  หมู่เกาะแฟโร | 2–0 | 6–0 | ฟุตบอลโลก 2018 รอบคัดเลือก |
| 4 | 10 ตุลาคม ค.ศ. 2016 | Tórsvøllur, ทอร์เชาน์, หมู่เกาะแฟโร |  หมู่เกาะแฟโร | 3–0 | 6–0 | ฟุตบอลโลก 2018 รอบคัดเลือก |
| 5 | 25 มีนาคม ค.ศ. 2017 | อิชตาดีอูดาลุช, ลิสบอน, โปรตุเกส |  ฮังการี | 1–0 | 3–0 | ฟุตบอลโลก 2018 รอบคัดเลือก |
| 6 | 3 กันยายน ค.ศ. 2017 | อังตอนียู กูวิงบรา ดา มอตา, อิชตูริล, โปรตุเกส |  ไซปรัส | 4–0 | 4–0 | กระชับมิตร |
| 7 | 9 กันยายน ค.ศ. 2017 | Skonto Stadium, รีกา, ลัตเวีย |  ลัตเวีย | 3–0 | 3–0 | ฟุตบอลโลก 2018 รอบคัดเลือก |
| 8 | 24 กันยายน ค.ศ. 2017 | สนามกีฬาเครสตอฟสกี, เซนต์ปีเตอส์เบิร์ก, รัสเซีย |  นิวซีแลนด์ | 3–0 | 4–0 | ฟีฟ่าคอนเฟเดอเรชันส์คัพ 2017 |
| 9 | 3 กันยายน ค.ศ. 2017 | Groupama Arena, บูดาเปสต์, ฮังการี |  ฮังการี | 1–0 | 1–0 | ฟุตบอลโลก 2018 รอบคัดเลือก |
| 10 | 7 ตุลาคม ค.ศ. 2017 | สนามกีฬาแห่งชาติ, อันดอร์ราลาเวยา, อันดอร์รา |  อันดอร์รา | 2–0 | 2–0 | ฟุตบอลโลก 2018 รอบคัดเลือก |
| 11 | 10 ตุลาคม ค.ศ. 2017 | อิชตาดีอูดาลุช, ลิสบอน, โปรตุเกส |  สวิตเซอร์แลนด์ | 2–0 | 2–0 | ฟุตบอลโลก 2018 รอบคัดเลือก |
| 12 | 28 พฤษภาคม ค.ศ. 2018 | สนามกีฬาเทศบาล, บรากา, โปรตุเกส |  ตูนิเซีย | 1–0 | 2–2 | กระชับมิตร |
เกียรติประวัติ > สโมสร

โปร์ตู เบ
ลีกาปรอ: 2015–16
เกียรติประวัติ > ทีมชาติ

โปรตุเกส
ฟีฟ่าคอนเฟเดอเรชันส์คัพ: อันดับที่สาม (2017)
เกียรติประวัติ > บุคคล

ผู้เล่นยอดเยี่ยมแห่งปีของซึกุงดาลีกา:  2015–16
ผู้เล่นยอดเยี่ยมประจำเดือนของซึกุงดาลีกา: สิงหาคม-กันยายน ค.ศ. 2015, December 2015
Breakthrough XI ของยูฟ่าแชมเปียนส์ลีก: 2016
แหล่งข้อมูลอื่น

National team data (โปรตุเกส)
อังแดร ซิลวา ที่ National-Football-Teams.com
อังแดร ซิลวา (นักฟุตบอล) – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของแอร์เบ ไลพ์ซิช  |
| --- | --- |
 1 กูลาชี  2 Simakan  4 Orbán (c)  5 Bitshiabu  6 Elmas  7 โอลโม  8 Haidara  9 พออุลเซิน  10 ฟ็อชแบร์ย  11 แวร์เนอร์  13 Ilsanker  14 แอดัมส์  16 Klostermann  17 ลุกแมน  18 Nkunku  20 Matheus Cunha  21 Müller  22 Mukiele  23 Halstenberg  26 Ampadu  27 Laimer  28 อึมวอโก  29 Augustin  31 Demme  32 Krahl  33 Nukan  38 Krüger  39 Hartmann  40 Majetschak  41 Bias  44 Kampl  ผู้จัดการ: Rose 
| ด ค กรายชื่อนักกีฬาทีมชาติโปรตุเกส – ฟุตบอลโลก 2018 |
| --- | --- | --- |
|  1 ปาตรีซียู  2 อัลวึช  3 เปปี  4 แอมึ. ฟือร์นังดึช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 ฌูเวา มารียู  11 เบ. ซิลวา  12 ลอปึช  13 ดียัช  14 วีลียัม  15 รีการ์ดู  16 เบ. ฟือร์นังดึช  17 แกดึช  18 แฌลซัน  19 รุย  20 กวาแรฌมา  21 แซดริก  22 แบตู  23 อาดรียัน  ผู้ฝึกสอน: ซังตุช  |  1 ปาตรีซียู  2 อัลวึช  3 เปปี  4 แอมึ. ฟือร์นังดึช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 ฌูเวา มารียู  11 เบ. ซิลวา  12 ลอปึช  13 ดียัช  14 วีลียัม  15 รีการ์ดู  16 เบ. ฟือร์นังดึช  17 แกดึช  18 แฌลซัน  19 รุย  20 กวาแรฌมา  21 แซดริก  22 แบตู  23 อาดรียัน  ผู้ฝึกสอน: ซังตุช  |  |
| ด ค กรายชื่อนักกีฬาทีมชาติโปรตุเกส – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 ปาตรีซียู  2 ซึเมดู  3 เปปี  4 ดียัช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 เบ. ซิลวา  11 ฟือร์นังดึช  12 ลอปึช  13 ปีไรรา  14 วีลียัม  15 ราฟา  16 ซังชึช  17 แกดึช  18 แนวึช  19 กงซัลวึช  20 ดาโล  21 ฌอตา  22 รุย ซิลวา  23 แฟลิกส์  24 ออลีไวรา  25 เม็งดึช  26 ปัลยีญา  ผู้ฝึกสอน: ซังตุช  |  1 ปาตรีซียู  2 ซึเมดู  3 เปปี  4 ดียัช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 เบ. ซิลวา  11 ฟือร์นังดึช  12 ลอปึช  13 ปีไรรา  14 วีลียัม  15 ราฟา  16 ซังชึช  17 แกดึช  18 แนวึช  19 กงซัลวึช  20 ดาโล  21 ฌอตา  22 รุย ซิลวา  23 แฟลิกส์  24 ออลีไวรา  25 เม็งดึช  26 ปัลยีญา  ผู้ฝึกสอน: ซังตุช  |  |
| ด ค กรายชื่อนักกีฬาทีมชาติโปรตุเกส – ฟุตบอลโลก 2022 |
| --- | --- | --- |
|  1 ปาตรีซียู  2 ดาโล  3 เปปี  4 ดียัช  5 กึไรรู  6 ปัลยีญา  7 โรนัลโด (กัปตัน)  8 ฟือร์นังดึช  9 อังเดร ซิลวา  10 เบ. ซิลวา  11 แฟลิกส์  12 ซา  13 ปึไรรา  14 การ์วัลยู  15 ลีเยา  16 วีตีญา  17 ฌูเวา มารียู  18 แนวึช  19 เม็งดึช  20 กังเซลู  21 ออร์ตา  22 กอชตา  23 นูนึช  24 อังตอ. ซิลวา  25 โอตาวียู  26 รามุช  ผู้ฝึกสอน: ซังตุช  |  1 ปาตรีซียู  2 ดาโล  3 เปปี  4 ดียัช  5 กึไรรู  6 ปัลยีญา  7 โรนัลโด (กัปตัน)  8 ฟือร์นังดึช  9 อังเดร ซิลวา  10 เบ. ซิลวา  11 แฟลิกส์  12 ซา  13 ปึไรรา  14 การ์วัลยู  15 ลีเยา  16 วีตีญา  17 ฌูเวา มารียู  18 แนวึช  19 เม็งดึช  20 กังเซลู  21 ออร์ตา  22 กอชตา  23 นูนึช  24 อังตอ. ซิลวา  25 โอตาวียู  26 รามุช  ผู้ฝึกสอน: ซังตุช  |  |
อาลฟงส์ โฌแซ็ฟ ฌอร์ฌ

| อาลฟงส์ โฌแซ็ฟ ฌอร์ฌ |
| --- | --- |
เกิด: 15 สิงหาคม ค.ศ. 1875(1875-08-15) Montluçon ฝรั่งเศส
เสียชีวิต: 24 เมษายน ค.ศ. 1951(1951-04-24) (75 ปี) ปารีส ฝรั่งเศส
รับใช้:  สาธารณรัฐฝรั่งเศสที่ 3
แผนก/สังกัด: กองทัพฝรั่งเศส
ชั้นยศ: พลเอก
การยุทธ์:  สงครามโลกครั้งที่หนึ่ง  สงครามโลกครั้งที่สอง ยุทธการที่ฝรั่งเศส 
พลเอก อาลฟงส์ โฌแซ็ฟ ฌอร์ฌ (ฝรั่งเศส: Alphonse Joseph Georges) เป็นนายทหารบกฝรั่งเศส เป็นผู้บัญชาการแนวรบด้านตะวันออกเฉียงเหนือของฝรั่งเศสระหว่างปีค.ศ. 1939 ถึง 1940 เขาเป็นผู้คัดค้านแผนของพลเอกมอริส กาเมอแล็ง ที่จะส่งหน่วยทหารที่ดีที่สุดไปช่วยปกป้องกลุ่มประเทศแผ่นดินต่ำ
อารามมาซ็อง

| อารามมาซ็อง  Abbaye de Mazan |
| --- | --- |


44°43′45″N 4°05′23″E﻿ / ﻿44.72917°N 4.08972°E﻿ / 44.72917; 4.08972
ที่ตั้ง: จังหวัดอาร์แด็ช ประเทศฝรั่งเศส
ประเทศ:  ประเทศฝรั่งเศส
นิกาย: โรมันคาทอลิก
เว็บไซต์: แอบบีมาซ็อง
สถานะ: แอบบีย์
ประเภทสถาปัตย์: กางเขน
รูปแบบสถาปัตย์: โรมาเนสก์
อารามมาซ็อง (ฝรั่งเศส: Abbaye de Mazan; อังกฤษ: Mazan Abbey) เป็นอารามของคณะซิสเตอร์เชียน ตั้งอยู่ที่หมู่บ้านมาซ็อง-ลาเบอี ในจังหวัดอาร์แด็ช แคว้นโรนาลป์ ประเทศฝรั่งเศส
อารามมาซ็องก่อตั้งขึ้นเมื่อปี ค.ศ. 1120 จากอารามบอนโว และเป็นอารามแม่ของอารามเลอตอรอเน (ค.ศ. 1136), อารามซีลวาแน (ค.ศ. 1136), อารามบอนวาล (ค.ศ. 1147) และอารามเซน็องก์ (ค.ศ. 1148) ระหว่างสงครามร้อยปี อารามมาซ็องถูกปล้นทำลายได้รับความเสียหาย และต่อมาโดยอูเกอโน แต่ในคริสต์ศตวรรษที่ 18 อารามมาซ็องก็ได้รับการฟื้นฟูและสร้างใหม่
อารามมาซ็องถูกยุบในช่วงสงครามปฏิวัติฝรั่งเศส ระหว่างคริสต์ศตวรรษที่ 19 และ 20 หินจากสิ่งก่อสร้างของอารามก็ถูกนำไปใช้ในการก่อสร้างสิ่งก่อสร้างอื่น โดยเฉพาะในการก่อสร้างอารามเล็กสมัยใหม่ที่ติดกับตัวอารามเดิม เพราะอารามเดิมมีขนาดใหญ่เกินไปและเยือกเย็น ส่วนที่ยังหลงเหลืออยู่ได้รับการอนุรักษ์ไว้อย่างระมัดระวัง
ดูเพิ่ม

คริสต์ศาสนสถาน
ส่วนประกอบของคริสต์ศาสนสถาน
แผนผังวัดคริสต์ศาสนา (ผังแสดงส่วนประกอบต่างๆ ของโบสถ์)
ชีวิตอารามวาสี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แอบบีมาซ็อง
| --- | --- |
 : สถานีย่อยประเทศฝรั่งเศส
อารารา

ตำแหน่งที่ตั้งเมืองอารารา
อารารา (โปรตุเกส: Arara) เป็นเมืองในรัฐปาราอีบา ประเทศบราซิล
เมืองหลวง

พิกัดที่ตั้ง: 06° 49' 40" S 35° 45' 28" O
เนื้อที่: 99,112 กม.²
ประชากร:
พ.ศ. 2559: 13.448
ความหนาแน่น: 135 คน/กม²
เมืองหลวง > แหล่งข้อมูลอื่น

http://www.arara.pb.gov.br เก็บถาวร 2019-07-13 ที่ เวย์แบ็กแมชชีน
อาร์ม็อง ฟาเลียร์

| อาร์ม็อง ฟาเลียร์ |
| --- | --- |


ประธานาธิบดีฝรั่งเศส
ดำรงตำแหน่ง 18 กุมภาพันธ์ 1906 – 18 กุมภาพันธ์ 1913
นายกรัฐมนตรี: มอริส รูวีเย  แฟร์ดีน็อง ซาเรียง ฌอร์ฌ เกลม็องโซ อาริสตีด บรีย็อง แอร์แน็สต์ มอนี โฌแซ็ฟ กาโย แรมง ปวงกาเร
ก่อนหน้า: เอมีล ลูแบ
ถัดไป: แรมง ปวงกาเร
นายกรัฐมนตรีฝรั่งเศส
ดำรงตำแหน่ง 29 มกราคม 1883 – 21 กุมภาพันธ์ 1883
ประธานาธิบดี: ฌูล เกรวี
ก่อนหน้า: ฌูล แฟรี
ถัดไป: อาเล็กซ็องดร์ รีโบ
 
ข้อมูลส่วนบุคคล
เกิด: 6 พฤศจิกายน 1841 เมแซ็ง ราชาธิปไตยเดือนกรกฎาคม
เสียชีวิต: 22 มิถุนายน 1931 ลาน สาธารณรัฐฝรั่งเศสที่ 3
พรรคการเมือง: ไม่มี

เกลม็อง อาร์ม็อง ฟาเลียร์ (ฝรั่งเศส: Clément Armand Fallières; 6 พฤศจิกายน 1841 – 22 มิถุนายน 1931) เป็นนักการเมืองชาวฝรั่งเศส และได้ดำรงตำแหน่ง ประธานาธิบดีฝรั่งเศสและนายกรัฐมนตรีฝรั่งเศส
อาร์ม็อง ฟาเลียร์ เป็นผุ้ลงนามในสนธิสัญญาสยาม–ฝรั่งเศส ร.ศ. 125 ที่มีใจความว่า สยามยกสิทธิการปกครองและบังคับบัญชาเหนือมณฑลบูรพา อันได้แก่ เมืองพระตะบอง เมืองเสียมราฐ และเมืองศรีโสภณให้แก่ฝรั่งเศส และฝรั่งเศสยอมคืนดินแดนเมืองด่านซ้ายและเมืองตราด ‎และเกาะทั้งหลาย ภายใต้แหลมสิงห์ลงไปจนถึงเกาะกูดให้กับสยาม
อังโตนีอู การ์ลูช โชบิง

| อังโตนีอู การ์ลูช โชบิง |
| --- | --- |

ข้อมูลพื้นฐาน
ชื่อเกิด: อังโตนีอู การ์ลูช บราซีเลย์รู จี อัลเมย์ดา โชบิง
รู้จักในชื่อ: ทอม โจบิม
เกิด: 25 มกราคม ค.ศ. 1927
ที่เกิด: รีโอเดจาเนโร
เสียชีวิต: 8 ธันวาคม ค.ศ. 1994(1994-12-08) (67 ปี)
แนวเพลง: บอสซาโนวา
อาชีพ: นักแต่งเพลง
เครื่องดนตรี: เปียโน, กีตาร์
ช่วงปี: 1956 - 1994
อังโตนีอู การ์ลูช บราซีเลย์รู จี อัลเมย์ดา โชบิง (โปรตุเกส: Antônio Carlos Brasileiro de Almeida Jobim) หรือรู้จักกันดีในอีกชื่อนึงว่า ทอม โจบิม (อังกฤษ: Tom Jobim) เกิดเมื่อวันที่ 25 มกราคม ค.ศ. 1927 ที่รีโอเดจาเนโร - ตายเมื่อวันที่ 8 ธันวาคม ค.ศ. 1994 ที่นิวยอร์กซิตี เป็นนักแต่งเพลง นักร้อง นักเปียโนและกีตาร์ชาวบราซิล ผู้บุกเบิกแนวเพลงด้านบอสซาโนวาจนเป็นที่รู้จักไปทั่วโลก
เพลงที่มีชื่อเสียงที่สุดของโชบิง คือเพลง The Girl from Ipanema (จากอัลบั้ม เก็ตส์/ชิลเบร์ตู) แต่งขึ้นเมื่อปี ค.ศ. 1962 ขับร้องโดยอัสตรุด ชิลเบร์ตู และได้รับรางวัลแกรมมี เมื่อปี ค.ศ. 1965
ประวัติ

อังโตนีอู การ์ลูช โชบิงถือกำเนิดมาบนโลกนี้ที่กรุงรีโอเดจาเนโร เมืองหลวงของประเทศบราซิล (ในขณะนั้น) ชีวิตของอังโตนีอู การ์ลูช โชบิงก่อนที่จะเดินเข้าสู่เส้นทางดนตรีคืออาชีพสถาปนิก แต่หลังจากการเดินทางสายอาชีพนี้ ราวช่วงอายุ 20 ปีของเขา อังโตนีอู การ์ลูช โชบิงได้ค้นพบตัวตนของเขาเองว่า ดนตรีคือสิ่งที่มีพลังและอิทธิพลอันยิ่งใหญ่ต่อชีวิตของเขามาก และคือสิ่งที่ทำให้เขามีความสุข อังโตนีอู การ์ลูช โชบิง เริ่มก้าวแรกของเขาสู่เส้นทางดนตรี ด้วยการตระเวนเล่นดนตรีตามไนต์คลับ และยังทำงานในห้องอัดเพื่อเรียนรู้โลกแห่งดนตรีและสั่งสมประสบการณ์ในด้านดนตรีไปเรื่อย ๆ จนกระทั่งในปี ค.ศ. 1954 อาชีพสายดนตรีของเขาได้ก้าวหน้ามาเป็นนักร้องประสานเสียงแบ็กอัปให้กับบิลล์ ฟาร์ และหลังจากนั้นเขาได้เริ่มสายงานนักประพันธ์จริงจังด้วยการร่วมงานกันนักกวีชื่อวีนีซีอุช จี โมไรช์ เป็นก้าวแรกของอังโตนีอู การ์ลูช โชบิง
เริ่มชีวิตในวงการดนตรีจากการร่วมงานกับปีชิงกินยา ผู้เป็นตำนานและริเริ่มดนตรีแนวโมเดิร์นบราซิลเลีย (Modern Brazillia) ราวคริสต์ทศวรรษ 1930 นอกจากนี้ โชบิงมีแรงบันดาลใจหลักจากดนตรีแจ๊ส และยังได้รับแรงบันดาลใจในการแต่งเพลงของเขามากมายจากโกลด เดอบูซี และมอรีซ ราแวล นักประพันธ์ชาวฝรั่งเศสที่โด่งดังในยุคอิมเพรสชันนิซึม ในเรื่องเนื้อเพลงส่วนมากที่โชบิงเขียนมักจะเป็นเรื่องราวเกี่ยวกับความรัก การหักหลัง เรื่องราวของการเมือง และที่แน่นอนที่สุด เรื่องราวที่กล่าวถึงความสวยงามและซาบซึ้งธรรมชาติ เช่นเพลง "Mata Atlântica" Forest หรือ "Waters of March" บางทีเป็นเพลงที่เขียนเกี่ยวกับคติชนของประเทศบราซิลและรีโอเดจาเนโร บ้านเกิดของเขาเอง
หลังจากอังโตนีอู การ์ลูช โชบิง มีนักกวีและทูตอย่างวีนีซีอุช จี โมไรช์ มาร่วมงานด้วยกันและประสบความสำเร็จมากเมื่อเขาได้รับเชิญไปเล่นที่ละครเวทีเรื่อง Orfeu de Conceição ในปี ค.ศ. 1956 และเพลงที่โด่งดังที่สุดจากการที่เข้าได้เล่นบนเวทีนี้กับทีมนักแต่งเพลง คือเพลง "Se Todos Fossem Iguais A Você" หรือแปลเป็นภาษาอังกฤษว่า Someone to Light Up My Life เพลงนี้ได้รับความนิยมมากจน Sacha Gordine ผู้กำกับภาพยนตร์ชาวบราซิลผู้โด่งดังในสมัยนั้น ได้รับแรงบันดาลใจเป็นอย่างมากที่จะทำภาพยนตร์จากเพลงเหล่านี้ เขาขอให้โชบิงและเพื่อน ๆ แต่งเพลงใหม่ให้กับภาพยนตร์เรื่อง Black Orpheus ที่สร้างในปี 1959 เป็นภาพยนตร์ที่อิงเรื่องราวมาจากละครเวทีเรื่อง Orfeu de Conceição อีกที ภาพยนตร์เรื่องนี้เป็นภาพยนตร์ที่ทำให้ชื่อของอังโตนีอู การ์ลูช โชบิง เป็นที่จักและโด่งดังมากขึ้นไปอีกในฐานะศิลปินเพลงแนวบอสซาโนวาแนวหน้าและคนแรกของประเทศบราซิล